CELEX: 62020TN0762
Language: fi
Date: 2020-12-22 00:00:00
Title: Asia T-762/20: Kanne 22.12.2020 – Sinopec Chongqing SVW Chemical ym. v. komissio

15.2.2021   
            
            
               FI
            
            
               Euroopan unionin virallinen lehti
            
            
               C 53/64
            
         
      Kanne 22.12.2020 – Sinopec Chongqing SVW Chemical ym. v. komissio
      (Asia T-762/20)
      (2021/C 53/81)
      Oikeudenkäyntikieli: englanti
      
         Asianosaiset
      
      
         Kantajat: Sinopec Chongqing SVW Chemical Co. Ltd (Chongqing, Kiina), Sinopec Great Wall Energy & Chemical (Ningxia) Co. Ltd (Lingwu City, Kiina) ja Central-China Company, Sinopec Chemical Commercial Holding Co. Ltd (Wuhan, Kiina) (edustajat: asianajajat J. Cornelis, F. Graafsma ja E. Vermulst)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan lopullisten polkumyyntitullien käyttöön ottamisesta Kiinan kansantasavallasta peräisin olevien tiettyjen polyvinyylialkoholien tuonnissa 25.9.2020 annetun täytäntöönpanoasetuksen (EU) 2020/1336 (1)
                  
               
            
                  —
               
               
                  velvoittamaan Euroopan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1.
               
               
                  Ensimmäinen kanneperuste, joka perustuu väitteeseen, jonka mukaan polkumyynnillä muista kuin Euroopan unionin jäsenvaltioista tapahtuvalta tuonnilta suojautumisesta 8.6.2016 annetun Euroopan parlamentin ja neuvoston asetuksen (EU) 2016/1036 (jäljempänä perusasetus) 2 artiklan 6 kohdan a alakohdassa säädetään lähestymistavasta ja saadaan aikaan poikkeus, joista ei ole määrätty Maailman kauppajärjestön (WTO) polkumyynnin vastaisessa sopimuksessa, eikä sitä voida näin ollen soveltaa.
               
            
                  2.
               
               
                  Toinen kanneperuste, joka perustuu perusasetuksen 2 artiklan 10 kohdan rikkomiseen, koska siinä vähennetään Sinopec Central Chinan perimästä vientihinnasta käsitteellinen palkkio, ja ilmeiseen arviointivirheeseen, kun siinä todetaan, että Sinopec Central China toimii palkkioperusteisena edustajana, ei oteta huomioon tasapuolisen vertailun vaatimusta ja oikaistaan ylöspäin arvonlisäveron, jota ei voida periä takaisin, normaaliarvoa.
               
            
                  3.
               
               
                  Kolmas kanneperuste, joka perustuu perusasetuksen 18 artiklan 1 kohdan ja 18 artiklan 5 kohdan sekä WTO:n polkumyynnin vastaisen sopimuksen 6 artiklan 8 kappaleen ja liitteen II rikkomiseen, koska käytettävissä olevien tietojen osalta on käytetty lähdettä, joka on rankaiseva eikä sisällä sopivimpia tai asianmukaisimpia tietoja.
               
            
                  4.
               
               
                  Neljäs kanneperuste, joka perustuu perusasetuksen 3 artiklan 2 ja 3 kohdan rikkomiseen ja ilmeiseen arviointivirheeseen vahvistettaessa alihinnoittelua, sekä tämän seurauksena perusasetuksen 3 artiklan 6 kohdan rikkomiseen, koska alihinnoittelusta ei ole tehty segmentoitua arviointia, laatuerojen osalta ei ole tehty tarvittavia oikaisuja, eikä tuotteelle kokonaisuudessaan ole vahvistettu alihinnoittelua.
               
            
                  5.
               
               
                  Viides kanneperuste, joka perustuu kantajien puolustautumisoikeuksien loukkaamiseen, koska niille on kieltäydytty antamasta tiettyjä tietoja, jotka ovat tarpeen, jotta ne voivat ottaa kantaa alihinnoittelua koskevaan arviointiin.
               
            
         (1)  EUVL 2020, L 315, s. 1.